Andrey Şevçenko

Andrey Nikolayeviç Şevçenko (; ) — Ukraynalı keçmiş futbolçu və məşqçi. Hal hazrıda Ukrayna Milli Olimpiya Komitəsiin vitse-prezidentidir.

Ukrayna milli futbol komandasının heyətində vurduğu 48 qol ilə, milli komandanın tarixində ən yaxşı bombardirdir.

Futbolçu karyerası ərzində "Dinamo Kiyev" , "Milan" və "Çelsi" klublarının şərəfini qoruyub.

Şevçenkonun karyerasında bir çox mükafatlar olub, onlardan ən nüfuzlusu 2004-cü ildə qazandığı "Qızıl top" mükafatıdır.

2003-cü ildə "Milan"la UEFA Çempionlar Liqasının qalibi olub, həmçinin Ukrayna, İtaliya və İngiltərədə müxtəlif liqa və kubokların qalibi olub. O, həmçinin 2005 və 2008-ci illərdə Çempionlar Liqasının ikincisi olub. 2004-cü ildə FİFA-nın 100 illik yubiley tədbiri çərçivəsində yaşayan ən yaxşı 100 futbolçudan biri seçilib.

 Həyatı 
Andrey Şevçenko 1994–1999-cu illərdə Kiyevin "Dinamo" komandasında oynayıb. Şevçenko futbola 1986-cı ildə məhz "Dinamo"da başlayıb. 1994-cü ilə qədər Kiyev klubunun aşağı yaş qrupları üzrə komandalarının şərəfini qoruyan futbolçu həmin ildən 1999-cu ilə qədər əsas komandada çıxış edərək, 117 oyunda 60 qola imza atıb. Bundan sonra futbolçu karyerasını İtaliyanın "Milan" klubunda davam etdirib. 2006-cı ilə qədər İtaliyada 208 oyun keçirib və 127 dəfə rəqib qapıçıları transfer edib. Andrey Şevçenko Avropanın ən yaxşı futbolçusu seçilib və "Qızıl top" mükafatına layiq görülüb. 2006-cı ildə "Milan"ı tərk edib və 2009-cu ilə qədər "Çelsi"nin şərəfini qoruyub, amma bu müddət ərzində fasilələrlə icarə əsasında yenidən "Milan"da oynadığı dövrlər də olub. 2006/09-cu illərdə "Çelsi"də çıxış etdikdən sonra (48 oyun, 9 qol) yenidən "Milan"a qayıdıb. Bu dəfə London klubu onu italyanlara icarəyə verib. 2008/09 mövsümündə Milan klubunun 18 oyunda formasını geyinib. 2009-cu ilin avqustunda 10 illik fasilədən sonra yenidən Kiyevin "Dinamo" komandasına qayıdıb.

 Titulları 
Şevçenko karyerası ərzində 5 dəfə Ukrayna (1995, 1996, 1997, 1998, 1999), 1 dəfə İtaliya (2004) çempionu olub, 2 dəfə Ukrayna (1996, 1998), 1 dəfə İtaliya (2003) və İngiltərə (2007) kubokunu, 1 dəfə İtaliya Superkubokunu (2004), 1 dəfə İngiltərə Liqa kubokunu (2007), 1 dəfə isə İngiltərə Superkubokunu (2009) başı üzərinə qaldırıb. 2003-cü ildə Çempionlar Liqasını qazanıb və Avropa Superkubokunun qalibi olub.

 İstinadlar 

Kateqoriya:Ukrayna futbolçuları
Kateqoriya:Kiyevdə doğulanlar
Kateqoriya:Çelsi FK oyunçuları
Kateqoriya:Milan FK oyunçuları
Kateqoriya:İtaliyada legioner futbolçular
Kateqoriya:Qızıl Top alanlar
Kateqoriya:Ukrayna Premyer Liqasının oyunçuları
Kateqoriya:UEFA Çempionlar Liqasının bombardirləri
Kateqoriya:Ukrayna Premyer Liqasının ən yaxşı bombardirləri
Kateqoriya:Ukraynanın kişi futbolçuları
Kateqoriya:Dinamo Kiyev FK oyunçuları
Kateqoriya:İtaliya A Seriyası oyunçuları
Kateqoriya:UEFA Çempionlar Liqasının qalib futbolçuları
Kateqoriya:Legioner Ukrayna futbolçuları
Kateqoriya:UEFA Avro 2012 oyunçuları
Kateqoriya:2006 FİFA Dünya Kuboku oyunçuları
Kateqoriya:İtaliya A Seriyası məşqçiləri
Kateqoriya:İtaliya A Seriyası məşqçiləri
Kateqoriya:Cenoa FK məşqçiləri
Kateqoriya:Ukraynalı futbol məşqçiləri
Kateqoriya:FİFA Yüzlük Klubu
Kateqoriya:FİFA 100
Kateqoriya:Ukrayna milli futbol komandasının oyunçuları
Kateqoriya:Ukrayna Birinci Liqasının oyunçuları